Publication: Magyar Közlöny
Issue: MK-1999-112 (Year: 1999, Number: 112)
Era: 1990-2004
Section: a 277/1997. (XII. 22.) Korm. rendelethez]
Paragraph Index: 204

1. A programalapító adatai 1.1. A továbbképzési program alapítója: E pontban a kérelmező szervezet, intézmény, cég vagy természetes személy pontos nevét szükséges megadni. A megadott név meg kell hogy egyezzen a programalapító természetes vagy jogi személy hivatalosan használt nevével. 1.2. A programalapító címe: Itt a program alapítását kérelmező szervezet, intézmény, cég vagy magánszemély hivatalos címét és hivatalos elérhetőségét kell feltüntetni a kért adatok megadott sorrendjében. 1.3. A programalapító besorolása: A felsorolt kategóriákból csak egyet válasszon. Amennyiben szervezete nem azonosítható egyik jelzett kategória szerint sem, az „egyéb” rovatban jelezze. 1.4. A továbbképzési program egyeztetésére kijelölt személy: Az egyeztetésére kijelölt személy az, aki a program minden hivatalos ügyében felhatalmazással rendelkezik (aláírási joga van), információt nyújthat, rendelkezhet a program indításának kérelmezéséről, továbbá jogosult a program indítóival való szerződéskötésre. 1.5. Az eljárási díj befizetésének módja (a befizetés bizonylatát csatolni kell): A befizetést igazolni szükséges a készpénz-átutalási megbízás másolatával vagy a banki átutalás bizonylatának másolatával. Az akkreditációs díj számításakor figyelembe kell venni a program teljes óraszámát (az esetleges modulok óraszámával együtt értendő), illetve távoktatási programok esetében ki kell számítani a résztvevő egyedül végzett tanulására szánt időt az egyes feladatokhoz rendelt átlag megoldási idő alapján. Dátum és aláírás: Az itt szükséges hivatalos, jogi személyeknél cégszerű aláírással a programalapító a kérelemben közölt információk valódiságáért vállal teljes körű kötelezettséget, továbbá magára nézve elfogadja a kérelemben vállalt egyéb kötelezettséget.

Source: https://magyarkozlony.hu/hivatalos-lapok/a771acf5d6afa1d9536e365f4f9007fb01444cba/dokumentumok/5fbc903d091b1ddcf63b12e5bfe215b0003de1a0/letoltes